Junkers R 42

Junkers R 42 – XX a. trečiame dešimtmetyje Vokietijoje, apeinant Versalio sutarties apribojimus, sukurta modelio Junkers K 30 modifikacija, SSRS skirtas trimotoris bombonešis, ketvirtame dešimtmetyje SSRS naudotas kaip civilinis keleivinis lėktuvas.

 Istorija 
R 42 buvo karinė civilinio keleivinio lėktuvo Junkers G 24 versija. Į tai nurodė ir orlaivio indeksas – „42“ yra „24“ anagrama.

R 42 buvo skirtas naudoti kai universalus bombonešis, taip pat pritaikomas naktiniam bombardavimui, aerofotografijai. Standartinė komplektacija numatė radijo aparato įrengimą. Vietoje važiuoklės buvo galima montuoti vandens plūdes arba slides.

Versalio sutarties sąlygos numatė, kad Vokietijoje kariniai lėktuvai negali būti nei statomi, nei bandomi. R 42 buvo pastatytas „Junkers“ filiale Linham mieste (Pietų Švedija). Konstrukciškai tai buvo pilnai metalinis žemasparnis monoplanas su tradicine fiksuota važiuokle, iš esmės identiškas Junkers K 30. Orlaivis buvo kuriamas eksportui į Sovietų Sąjungą.

Iš viso į Filų mieste netoli Maskvos įsikūrusią bendrą SSRS ir „Junkers“ valstybinę aviacijos gamyklą Nr. 7 (dabar valstybinis Chruniščevo kosminis mokslinis-gamybinis centras, rus. Государственный космический научно-производственный центр (ГКНПЦ) имени М. В. Хру́ничева) 1926–1927 m. buvo pristatyti 23 šio modelio orlaiviai. Filuose juose buvo sumontuojama ginkluotė – ant Skarfo žiedų salono priekyje ir gale montuojami du kulkosvaidžiai, dar vienas buvo įrengiamas po fiuzeliažu esančiame išleidžiamame 360 laipsnių kampu besisukinėjusiame bokšte. Ginkluotė buvo įsigyjama Nyderlanduose.

Sovietų Sąjungoje šie lėktuvai gavo pavadinimą JuG-1. Šis indeksas buvo naudojamas ir po 1931 m., kai šie lėktuvai buvo demilitarizuoti ir perduoti valstybinėms aviakompanijoms, kurios dar keletą metų juos naudojo krovinių ir keleivių pervežimui. Keleivinė lėktuvo versija buvo skirta pervežti 9 keleivius.

 Operatoriai 
miniatiūra|Junkers R 42, žurnalas L’Aéronautique, 1926 m. spalis. 
  Sovietų Sąjunga
 DVRA karinės oro pajėgos (rus. Военно-Воздушные Силы РККА)
 DVRA karinis jūrų laivynas (rus. Авиация военно-морского флота РККА)
 Aeroflot
 Dobroliot

 Techniniai duomenys 
miniatiūra| Orlaivio brėžinys iš trijų projekcijų su pažymėtu gynybinės ginkluotės diapazonu
Rodiklis VertėĮgula1 pilotas, 2-3 šauliai Ilgis 15,30 m Sparno mojis 29,50 m Aukštis 4,80 m Sparnų plotas 94,60 m² Masėtuščio 4320 kgkilimo 6780 kg Jėgainė 3 × i6 tipo varikliai Junkers L 5, po 280 AG (210 kW) Greitismaksimalus 175 km/valkreiserinis 155 km/valSkrydžio lubos 3000 mGinkluotėkulkosvaidžiai3: iš jų 2 – ant Skarfo žiedų, 1 – apatiniame šaulio bokštebombosiki 1000 kg ant išorinių laikiklių

 Literatūra 
 (DE) Alexandrow, Andrei, Petrow, Gennadi: Die deutschen Flugzeuge in russischen und sowjetischen Diensten. Band 1: 1914–1951. Flugzeug Publikations GmbH, ISBN 3-927132-43-8.
 (EN) Busch-Hewera, Michael, Junkers K 30 
 (DE) Junkers R 42 svetainėje Junkers.de 
 (DE) Wilfried Kopenhagen: Sowjetische Bombenflugzeuge. Transpress, Berlin 1989, ISBN 3-344-00391-7.
 (DE) Sobolew, Dimitri Alexejewitsch: Deutsche Spuren in der sowjetischen Luftfahrtgeschichte. Mittler, Hamburg, Berlin, Bonn 2000, ISBN 3-8132-0675-0.

Kategorija:Junkers orlaiviai
Kategorija:Bombonešiai
Kategorija:Žemasparniai
Kategorija:Oro laineriai
Kategorija:Monoplanai
Kategorija:Trimotoriai lėktuvai